 Inhloko zeNdaba Nkwenkwezi 17, 2019 Namhlanje uzulu wakoBulawayo utshengisele ngokubuthana enzikini yedolobho esekela iNduna Nhlanhlayamangwe Ndiweni ngemva kokuhlaselwa kwakhe ngabasakhulayo abanakanelwa ukuba ngabebandla leZanu PF. Amabandla ezombusazwe aselobelane isivumelwano esokuthi azasebenza njani ndawonye, eseCode of Conduct emkhosini wokusungula uhlelo lokukhulumisana olwePolitical Actors Dialogue, eHarare. Abaqeqetshi beqembu lenguqu eleHighlanders bathi bona babambene loba nje kulamahungahunga okuthi kulokudlana izithende okuthile. Iqembu le Highlanders lizadibana lele Herentals ngeSonto lidinga ukunqoba okwakuqala selokhu kuqale imidlalo yalonyaka yesigaba se Castle Lager Premier Soccer League. KuWoza Friday liviki sileqembu elucula umdumo kaMaskandi elizibiza ngokuthi Abahlanganisi elisanda kwethula idlalade elitsha. KuLiveTalk namuhla sikhangela inkulumo phakathi kwamabandla ezombusazwe zokuzama ukulungisisa inkinga ezibhekane leZimbabwe okwamanje. Nxa lifuna ukungena kuhlelo thumelani imlayezelo kunombolo ezithi 0012024650318. Lingakhuthwa yilezindaba lezinye kuStudio 7 ngo half past 7 ntambama lango half past 6 ekuseni, kumagagasi athi 909 am, 4930, 15580 laku 6080 kilohertz kuShortwave.Inhloko ZeNdaba ZesiNdebele, 17 Nkwenkwezi, 2019 